Președintele Statelor Unite ale Americii, Joe Biden, a nominalizat joi, 14 martie, un nou ambasador în Republica Moldova.
Este vorba de Kelly Adams-Smith, care este în prezent șef adjunct al Misiunea SUA în Uniunea Europeană. Aceasta este diplomat de carieră în cadrul Serviciului Extern superior al SUA cu rang de ministru consilier.
Anterior, Kelly Adams-Smith a fost șef adjunct al misiunii la Ambasada SUA din Praga. De asemenea, a fost consilier economic la Ambasada SUA din Londra. Ea a avut misiuni diplomatice și în Bulgaria, Estonia și Rusia. Kelly Adams-Smith a fost și secretar executiv adjunct al Consiliului de Securitate Națională de la Casa Albă.
Diplomatul cunoaște limba rusă, bulgară, estonă, inclusiv cehă. Este originară din New Jersey. A obținut diplome de licență și postuniversitare de la Universitatea Americană din Washington, D.C. și Universitatea Harvard.
Menționăm că actualul ambasador al SUA în Republica Moldova, Kent D. Logsdon a depus jurământul de intrare în funcție în decembrie 2021.